Epiphyllum crenatum / ackermanni .. oftewel ons eie ou litrosies of bladrosies | Die Vryburger
Epiphyllum crenatum / ackermanni .. oftewel ons eie ou litrosies of bladrosies
May 6, 2013 - Vir die dames - 11 comments
Het u dalk al opgemerk hoe lyk die hangmandjies met lidrosies onder die bome en op sommige stoepe of balkonne? Is dit nie te pragtig nie? Oortrek met blomknoppies en sommige het reeds die blommetjies oopgemaak en dit lyk soos ’n klomp ballerinatjies wat uit die mandjies dans.
Die Epihyllum crenatum en ackermanni is ons bekendste litrosies en die naam pas ook nogal so mooi by hulle. Die blare lyk mos soos litte. Hulle klassifiseer ook onder die kaktusse en word ook die Orchid Cactus genoem. Hierdie pragtige plantjies is ook epifiete of lugplante en word reg oor die wêreld aangetref. Hulle blom natuurlik oorvloedig op die regte tyd.
In 1844 is hulle by die Koninklike Tuinboukundige Vereniging se tuinbou skou bekend gestel en het die hoogste medalje gewen vir die nuwe bekendstelling. Van hierdie plante groei ook op ander plante en daarom word hul epifiete genoem. Ander groei ook op rotse in klam woude.
Die blomme van die epihyllums is verskillende groottes en so ook die stammetjies of takkies. Ons kry dié met die lang aaneenlopende blare wat aan die kante gekartel is, en hul dra gewoonlik die groot blomme. Sommige lyk nogal na orgideë en kom in al die kleure van ligroos, rooi tot geel en oranje voor. Sommige blommetjies het ook dubbel blaartjies en die buitenste is byvoorbeeld rooi en die middelblaartjies wit of ligroos. Die ander litroos is die kleiner tipe met die ballerina blommetjies. Die plant se blare is in litjies aanmekaar en die blommetjies is kleiner. Hierdie blommetjies het ook dubbele blaartjies met verskillende kleure aan een blommetjie. Daar is ook die gewone ou rooietjie wat enkelblommetjies dra met sy geel stuifmeeldrade. Hierdie is nogal ’n baie sterk plant. Hulle groei maklik van steggies en groei ook baie vinnig en blom ook sommer vinnig. Al behoort hulle aan die kaktusse, hou hulle nogal in die warm somer van genoeg water. Hulle is wel gevoelig vir baie koue en ryp. Hul kan in volson of semi-skadu geplant word en sal oral baie goed blom.
Geniet u tuin tot volgende keer
11 thoughts on “Epiphyllum crenatum / ackermanni .. oftewel ons eie ou litrosies of bladrosies”
Sharon Boshoff June 29, 2017 at 10:20 am
Weet u dalk waar kan ek van die geel litroos koop of bestel. Ek bly in pretoiria en soek so lank al na die geel een.
Nina July 16, 2017 at 10:18 am
Ek stel ook baie belang in die wit en geel een. Dankie
Ronel July 25, 2017 at 9:46 am
Kan Litrosies in vol son hang in hul mandjies en wat se voeding kan aan hul verskaf word, of wat se tipe grond vereis dit om in geplant te word. Waar kan ek van die rooi en pers en oranjerige en geel kleure bekom?
Ek woon in Tzaneen, Limpopo. Warm werld
Irene Welgemoed October 7, 2017 at 4:49 pm
Where can one buy these plants? (Bladroos) I am interested in the orange and pienk? Where is the best place for them? In the shade?
Rosemary Damourantjis May 4, 2018 at 8:10 pm
Waar kan ek ñ wit en ook ñ pers lid
roos in Bloemfontein koop
Marietjie Ferreira May 5, 2018 at 5:23 pm
Ek wil asb n geel en pers en rooi lidroos koop in Pretoria Waar?
Johan Roos July 7, 2018 at 3:00 pm
Ek het die rooi en pienk lidrose, is op soek na die wit en geel tipe. Woon in Richardsbaai KZN. Kontak my 072 085 5663
Maryna Boshoff July 21, 2019 at 8:46 am
ek wil asb weet waar ek van al die kleure te koop kan kry. soek veral na die geel
JC Burger October 26, 2019 at 1:46 pm
Ek sal graag inligting wil bekom oor hoe om vir blad – of lidrose te sorg, watter soorte grond mendsel gebruik moet word ens.
Hannie Castelyn November 7, 2019 at 2:58 pm
Ek het 12 verskillende litrose waarvan ek steggies kan verkoop. Messenger of email my gerus
JC. Burger, epos my ek sal jou met graagte help met hoe om vir jou goeie grondmengsel te maak en hoe om vir jou lit en bladrose te sorg. Ek het so ampertjies 200 bladrose. ‘n Klomp met name en ook ‘n klomp NOID’s
Hannie Castelyn November 7, 2019 at 3:02 pm
Vergeet ek om my email adres op te sit. [email protected]